Komisjoni otsus,

29. aprill 2004,

mis käsitleb ühenduse rahalist toetust rahvusvahelise episootiaameti (OIE) marutõve konverentsil Euroopas ja Kesk-Aasias 2004. aastal

(teatavaks tehtud numbri K(2004) 1619 all)

(2004/417/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 26. juuni 1990. aasta otsust 90/424/EMÜ kulutuste kohta veterinaaria valdkonnas, [1] eriti selle artiklit 20,

ning arvestades järgmist:

(1) Komisjoni otsusega 90/424/EMÜ teeb veterinaaralaste õigusaktide arendamiseks ja veterinaaralase hariduse või koolituse saamiseks vajalikud tehnilised ja teaduslikud mõõtmised ühendus ise või abistab liikmesriike nende tegemisel.

(2) Rahvusvaheline episootiaamet koos kahe referentlaboriga Wusterhausenis (FCRV) ja Nancys (AFSSA) on võtnud suure marutauditeemalise konverentsi korraldamise Euroopas ja Kesk-Aasias enda peale. See konverents keskendub marutaudi diagnoosimise, epidemioloogia ja vaktsineerimise uutele teaduslikele arengusuundadele ning samuti selle haiguse vastu võitlemise praktilistele aspektidele.

(3) Ühendus on peaaegu 10 aastat otsuse 90/424/EMÜ raames majanduslikult toetanud marutaudi vastu võitlemist nakatunud liikmesriikides. Selle meetme tulemusel on haigusest ühenduse territooriumil peaaegu vabanetud. Sellest hoolimata viiakse aladel, mis piirnevad teatud ühinejariikide ja kolmandate riikidega, neid programme läbi ka edaspidi.

(4) 2003. aastal otsustati Phare programmi raames finantseerida marutaudivastaseid programme Eestis, Leedus, Lätis, Poolas, Sloveenias ja Ungaris. Need programmid said alguse 2004. aastal ja kestavad aastani 2006.

(5) 2004. aastaks kiideti heaks marutaudivastased programmid Slovakkias ja Tšehhi Vabariigis ning otsusega 2003/849/EÜ [2] tagati nende programmide finantseerimine ühenduse poolt.

(6) Kõiki meetmeid, mis võiksid leevendada poliitiliste otsuste vajadust Ida-Euroopa ja Kesk-Aasia riikides marutaudi vastu võitlemisel, tuleb toetada.

(7) Marutaudivastase võitluse konverents võiks parandada hetkel kasutatavaid strateegiaid, aidata kaasa Ida-Euroopa ja Kesk-Aasia vastavate asutuste paremale teavitamisele ning oleks otstarbekas ja seepärast peaks ühendus taolise konverentsi korraldamist toetama.

(8) Rahvusvahelise episootiaameti marutaudi konverentsi tehniliste ja teaduslike materjalide publikatsioonid ja üldsuse teavitamine ühenduse poolt Euroopas ja Kesk-Aasias detsembris 2004 aitab kaasa ühenduse edasiste veterinaaralaste õigusaktide arendamisele ja veterinaariaalase hariduse või koolituse saamisele.

(9) Vajalike rahaliste vahenditega peaks ühendus seepärast 2004. aasta detsembris rahvusvahelise episootiaameti marutaudi konverentsil osalemiseks arvestanud olema.

(10) See ühenduse finantsabi peaks tagama konverentsi plaanipärase toimumise.

(11) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega,

ON VASTU VÕTNUD JÄRGMISE OTSUSE:

Ainus artikkel

2004. aasta detsembri rahvusvahelise episootiaameti marutaudi konverentsi tehniliste ja teaduslike materjalide publikatsioonide avaldamise ja üldsuse teavitamise finantseerimine Euroopas ja Kesk-Aasias on käesolevaga heaks kiidetud ja toimub Euroopa Liidu 2004. aasta eelarve rubriigist 17.4.2002 kuni 50000 euro ulatuses.

Brüssel, 29. aprill 2004

Komisjoni nimel

komisjoni liige

David Byrne

[1] EÜT L 224, 18.8.1990, lk 19. Otsust on viimati muudetud määrusega (EÜ) nr 806/2003 (ELT L 122, 16.5.2003, lk 1).

[2] ELT L 322, 9.12.2003, 16.

--------------------------------------------------